erhwenkuo/poetry-chinese-zhtw huggingface dataset:
戲作寄上漢中王二首
作者：杜甫（唐）

雲裡不聞雙雁過，掌中貪見一珠新。秋風嫋嫋吹江漢，只在他鄉何處人。謝安舟楫風還起，梁苑池臺雪欲飛。杳杳東山攜漢妓，泠泠修竹待王歸。
投簡梓州幕府，兼簡韋十郎官
作者：杜甫（唐）

幕下郎官安穩無，從來不奉一行書。固知貧病人須棄，能使韋郎跡也疏。
登高
作者：杜甫（唐）

風急天高猿嘯哀，渚清沙白鳥飛回。無邊落木蕭蕭下，艱難苦恨繁霜鬢，潦倒新停濁酒杯。
九日
作者：杜甫（唐）

去年登高郪縣北，今日重在涪江濱。苦遭白髮不相放，酒闌卻憶十年事，腸斷驪山清路塵。
遣憤
作者：杜甫（唐）

聞道花門將，論功未盡歸。自從收帝裡，誰複總戎機。蜂蠆終懷毒，雷霆可震威。莫令鞭血地，再濕漢臣衣。
章梓州橘亭餞成都竇少尹
作者：杜甫（唐）

秋日野亭千橘香，玉盤錦席高雲涼。主人送客何所作，預傳籍籍新京尹，青史無勞數趙張。
送陵州路使君赴任
作者：杜甫（唐）

王室比多難，高官皆武臣。幽燕通使者，嶽牧用詞人。國待賢良急，君當拔擢新。佩刀成氣象，行蓋出風塵。戰伐乾坤破，瘡痍府庫貧。眾僚宜潔白，萬役但平均。霄漢瞻佳士，泥途任此身。秋天正搖落，回首大江濱。
薄暮
作者：杜甫（唐）

江水長流地，山雲薄暮時。寒花隱亂草，宿鳥擇深枝。舊國見何日，高秋心苦悲。人生不再好，鬢髮白成絲。
西山三首
作者：杜甫（唐）

彝界荒山頂，蕃州積雪邊。築城依白帝，轉粟上青天。蜀將分旗鼓，羌兵助井泉。西戎背和好，殺氣日相纏。辛苦三城戍，長防萬裡秋。煙塵侵火井，雨雪閉松州。風動將軍幕，天寒使者裘。漫山賊營壘，回首得無憂。子弟猶深入，關城未解圍。蠶崖鐵馬瘦，灌口米船稀。辯士安邊策，元戎決勝威。今朝烏鵲喜，欲報凱歌歸。
薄遊
作者：杜甫（唐）

淅淅風生砌，團團日隱牆。遙空秋雁滅，半嶺暮雲長。病葉多先墜，寒花只暫香。巴城添淚眼，今夜複清光。
贈韋贊善別
作者：杜甫（唐）

扶病送君發，自憐猶不歸。只應盡客淚，複作掩荊扉。江漢故人少，音書從此稀。往還二十載，歲晚寸心違。
送李卿曄
作者：杜甫（唐）

王子思歸日，長安已亂兵。沾衣問行在，走馬向承明。暮景巴蜀僻，春風江漢清。晉山雖自棄，魏闕尚含情。
絕句
作者：杜甫（唐）

江邊踏青罷，回首見旌旗。風起春城暮，高樓鼓角悲。
城上
作者：杜甫（唐）

草滿巴西綠，空城白日長。風吹花片片，春動水茫茫。八駿隨天子，群臣從武皇。遙聞出巡守，早晚遍遐荒。
舍弟佔歸草堂檢校聊示此詩
作者：杜甫（唐）

久客應吾道，相隨獨爾來。孰知江路近，頻為草堂回。鵝鴨宜長數，柴荊莫浪開。東林竹影薄，臘月更須栽。
留辭杭州姚合郎中
作者：周賀（唐）

波濤千里隔，抱疾亦相尋。會宿逢高士，辭歸值積霖。叢桑山店迥，孤燭海船深。尚有重來約，知無省閣心。
酬吳之問見贈
作者：周賀（唐）

已當鳴雁夜，多事不同居。故疾離城晚，秋霖見月疏。趁風開靜戶，帶葉卷殘書。蕩槳期南去，荒園久廢鋤。
送分定歸靈夏
作者：周賀（唐）

南遊多老病，見說講經稀。塞寺幾僧在，關城空自歸。帶河衰草斷，映日旱沙飛。卻到禪齋後，邊軍識衲衣。
與崔弇話別
作者：周賀（唐）

歸思緣平澤，幽齋夜話遲。人尋馮翊去，草向建康衰。雨雪生中路，干戈阻後期。幾年方見面，應是鑷蒼髭。
題何氏池亭
作者：周賀（唐）

信是虛閑地，亭高亦有苔。繞池逢石坐，穿竹引山回。果落纖萍散，龜行細草開。主人偏好事，終不厭頻來。
送表兄東南遊
作者：周賀（唐）

山水疊層層，吾兄涉又登。掛帆春背雁，尋磬夜逢僧。雪溜懸衡嶽，江雲蓋秣陵。評文永不忘，此說是中興。
送康紹歸建業
作者：周賀（唐）

南朝秋色滿，君去意如何。帝業空城在，民田壞塚多。月圓臺獨上，慄綻寺頻過。籬下西江闊，相思見白波。
再過王輅原居納涼
作者：周賀（唐）

夏天多憶此，早晚得秋分。舊月來還見，新蟬坐忽聞。扇風調病葉，溝水隔殘雲。別有微涼處，從容不似君。
送耿山人歸湖南
作者：周賀（唐）

南行隨越僧，別業幾池菱。兩鬢已垂白，五湖歸掛罾。夜濤鳴柵鎖，寒葦露船燈。去此應無事，卻來知不能。
送省己上人歸太原
作者：周賀（唐）

惜別聽邊漏，窗燈落燼重。寒僧回絕塞，夕雪下窮冬。出定聞殘角，休兵見壞鋒。何年更來此，老卻倚階松。
宿甄山南溪晝公院
作者：周賀（唐）

從作兩河客，別離經半年。卻來峰頂宿，知廢甄南禪。餘霧沉斜月，孤燈照落泉。何當閒事盡，相伴老溪邊。
相次尋舉客寄住人
作者：周賀（唐）

停橈因舊識，白髮向波濤。以我往來倦，知君耕稼勞。渚田臨舍盡，阪路出簷高。遊者還南去，終期伴爾曹。
出關寄賈島
作者：周賀（唐）

舊鄉無子孫，誰共老青門。迢遞早秋路，別離深夜村。伊流偕行客，嶽響答啼猿。去後期招隱，何當複此言。
暮冬長安旅舍
作者：周賀（唐）

湖外誰相識，思歸日日頻。遍尋新住客，少見故鄉人。失計空知命，勞生恥為身。惟看洞庭樹，即是舊山春。
贈胡僧
作者：周賀（唐）

瘦形無血色，草屨著行穿。閒話似持咒，不眠同坐禪。背經來漢地，袒膊過冬天。情性人難會，遊方應信緣。
贈李主簿
作者：周賀（唐）

稅時兼主印，每日得閒稀。對酒妨料吏，為官亦典衣。案遲吟坐待，宅近步行歸。見說論詩道，應愁判是非。
同朱慶餘宿翊西上人房
作者：周賀（唐）

溪僧還共謁，相與坐寒天。屋雪淩高燭，山茶稱遠泉。夜清更徹寺，空闊雁沖煙。莫怪多時話，重來又來年。
寄姚合郎中
作者：周賀（唐）

轉刺名山郡，連年別省曹。分題得客少，著價買書高。晚柳蟬和角，寒城燭照濤。鄱溪臥疾久，未獲後乘騷。
休糧僧
作者：周賀（唐）

一齋難過日，況是更休糧。養力時行道，聞鐘不上堂。唯留溫藥火，未寫化金方。舊有山廚在，從僧請作房。
懷西峰隱者
作者：周賀（唐）

灌木藏岑色，天寒望即愁。高齋何日去，遠瀑入城流。臘近溪書絕，燈殘夜雪稠。邇來相憶處，枕上苦吟休。
贈柏巖禪師
作者：周賀（唐）

野寺絕依念，靈山會遍行。老來披衲重，病後讀經生。乞食嫌村遠，尋溪愛路平。多年柏巖住，不記柏巖名。
旅懷
作者：周賀（唐）

不覺月又盡，未歸還到春。雪通廬嶽夢，樹匝草堂身。澤雁和寒露，江槎帶遠薪。何年自此去，舊國複為鄰。
緱氏韋明府廳
作者：周賀（唐）

貴邑清風滿，誰同上宰心。杉松出郭外，雨電下嵩陰。度雁方離壘，來僧始別岑。西池月才迥，會接一宵吟。
送朱慶餘
作者：周賀（唐）

野客行無定，全家在浦東。寄眠僧閣靜，贈別橐金空。舊裡千山隔，歸舟百計同。藥資如有分，相約老吳中。
宿開元寺樓
作者：周賀（唐）

西峰殘日落，誰見寂寥心。孤枕客眠久，兩廊僧話深。寒扉關雨氣，風葉隱鐘音。此愛東樓望，仍期別夜尋。
送僧還南嶽
作者：周賀（唐）

辭僧下水柵，因夢嶽鐘聲。遠路獨歸寺，幾時重到城。風高寒葉落，雨絕夜堂清。自說深居後，鄰州亦不行。
秋思
作者：周賀（唐）

楊柳已秋思，楚田仍刈禾。歸心病起切，敗葉夜來多。細雨城蟬噪，殘陽嶠客過。舊山餘業在，杳隔洞庭波。
旅情
作者：周賀（唐）

黃葉下階頻，徐徐起病身。殘秋螢出盡，獨夜雁來新。別業去千里，舊鄉空四鄰。孤舟尋幾度，又識嶽陽人。
送靈應禪師
作者：周賀（唐）

寒天仍遠去，離寺雪霏霏。古跡曾重到，生涯不暫歸。坐禪山店暝，補衲夜燈微。巡禮何時住，相逢的是稀。
送陸判官防秋
作者：周賀（唐）

匹馬無窮地，三年逐大軍。算程淮邑遠，起帳夕陽曛。瀑浪行時漱，邊笳語次聞。要傳書劄去，應到磧東雲。
山居秋思
作者：周賀（唐）

一從雲水住，曾不下西岑。落木孤猿在，秋庭積霧深。泉流通井脈，蟲響出牆陰。夜靜溪聲徹，寒燈尚獨吟。
贈皎然上人
作者：周賀（唐）

竹庭瓶水新，深稱北窗人。講罷見黃葉，詩成尋舊鄰。錫陰迷坐石，池影露齋身。苦作南行約，勞生始問津。
春日山居寄友人
作者：周賀（唐）

春居無俗喧，時立澗前村。路遠少來客，山深多過猿。帶巖松色老，臨水杏花繁。除憶文流外，何人更可言。
留別南徐故人
作者：周賀（唐）

三年蒙見待，此夕是前程。未斷卻來約，且伸臨去情。潮回灘鳥下，月上客船明。他日南徐道，緣君又重行。
送僧歸江南
作者：周賀（唐）

洗足北林去，遠途今已分。麻衣行嶽色，竹杖帶湘雲。饑鼠緣危壁，寒狸出壞墳。前峰一聲磬，此夕不同聞。
早春越中留故人
作者：周賀（唐）

此行經歲近，唯約半年回。野渡人初過，前山雲未開。雁群逢曉斷，林色映川來。清夜蘆中客，嚴家舊釣臺。
送友人
作者：周賀（唐）

彈琴多去情，浮楫背潮行。人望豐壖宿，蟲依蠹木鳴。檣煙離浦色，蘆雨入船聲。如疾登雲路，憑君寄此生。
春日重到王依村居
作者：周賀（唐）

野煙居舍在，曾約此重過。久雨初招客，新田未種禾。夜蟲鳴井浪，春鳥宿庭柯。莫為兒孫役，餘生能幾何。
入靜隱寺途中作
作者：周賀（唐）

亂雲迷遠寺，入路認青松。鳥道緣巢影，僧鞋印雪蹤。草煙連野燒，溪霧隔霜鐘。更遇樵人問，猶言過數峰。
送楊嶽歸巴陵
作者：周賀（唐）

何處得鄉信，告行當雨天。人離京口日，潮送嶽陽船。孤鳥背林色，遠帆開浦煙。悲君唯此別，不肯話回年。
贈朱慶餘校書
作者：周賀（唐）

風泉盡結冰，寒夢徹西陵。越信楚城得，遠懷中夜興。樹停沙島鶴，茶會石橋僧。寺閣邊官舍，行吟過幾層。
逢播公
作者：周賀（唐）

帶病希相見，西城早晚來。衲衣風壞帛，香印雨沾灰。坐久鐘聲盡，談餘嶽影回。卻思同宿夜，高枕說天臺。
尋北岡韓處士
作者：周賀（唐）

相過值早涼，松帚掃山床。坐石泉痕黑，登城蘚色黃。逆風沈寺磬，初日曬鄰桑。幾處逢僧說，期來宿北岡。
哭閑霄上人
作者：周賀（唐）

林徑西風急，松枝講鈔餘。凍髭亡夜剃，遺偈病時書。地燥焚身後，堂空著影初。吊來頻落淚，曾憶到吾廬。
城中秋作
作者：周賀（唐）

已落關東葉，空懸浙右心。寒燈隨故病，伏雨接秋霖。客話曾誰和，蟲聲少我吟。蒹葭半波水，夜夜宿邊禽。
玉芝觀王道士
作者：周賀（唐）

四面杉蘿合，空堂畫老仙。蠹根停雪水，曲角積茶煙。道至心極盡，宵晴瑟韻全。暫來還又去，未得坐經年。
出關後寄賈島
作者：周賀（唐）

故國知何處，西風已度關。歸人值落葉，遠路入寒山。多難喜相識，久貧寧自閑。唯將往來信，遙慰別離顏。
題晝公院
作者：周賀（唐）

叢木開風徑，過從白晝寒。舍深原草合，茶疾竹薪幹。夕雨生眠興，禪心少話端。頻來覺無事，盡日坐相看。
京口贈崔固
作者：周賀（唐）

積雨晴時近，西風葉滿泉。相逢嵩嶽客，共聽楚城蟬。宿館橫秋島，歸帆漲遠田。別多還寂寞，不似剡中年。
書實上人房
作者：周賀（唐）

絕頂言無伴，長懷剃發師。禪中燈落燼，講次柏生枝。沙井泉澄疾，秋鐘韻盡遲。裡閭還受請，空有向南期。
送張諲之睦州
作者：周賀（唐）

遙憶新安舊，扁舟往復還。淺深看水石，來往逐雲山。到縣餘花在，過門五柳閑。東徵隨子去，俱隱薜蘿間。
贈王道士
作者：周賀（唐）

藥力資蒼鬢，應非舊日身。一為嵩嶽客，幾葬洛陽人。石縫瓢探水，雲根斧斫薪。關西來往路，誰得水銀銀。
冬日山居思鄉
作者：周賀（唐）

大野始嚴凝，雲天曉色澄。樹寒稀宿鳥，山迥少來僧。背日收窗雪，開爐釋硯冰。忽然歸故國，孤想寓西陵。
如空上人移居大雲寺
作者：周賀（唐）

竹溪人請住，何日向中峰。瓦舍山情少，齋身疾色濃。夏高移坐次，菊淺露行蹤。來往湓城下，三年兩度逢。
送幻群法師
作者：周賀（唐）

北京一別後，吳楚幾聽砧。住久白髮出，講長枯葉深。香連鄰舍像，磬徹遠巢禽。寂默應關道，何人見此心。
春喜友人至山舍
作者：周賀（唐）

鳥鳴春日曉，喜見竹門開。路自高巖出，人騎大馬來。折花林影斷，移石洞陰回。更欲留深語，重城暮色催。
春日重至南徐舊居
作者：周賀（唐）

綠水陰空院，春深喜再來。獨眠從草長，留酒看花開。過雨還山出，向風孤鳥回。忽思秋夕事，雲物卻悠哉。
早秋過郭涯書堂
作者：周賀（唐）

暑消岡舍清，閑語有餘情。澗水生茶味，松風滅扇聲。遠分臨海雨，靜覺掩山城。此地秋吟苦，時來繞菊行。
長安送人
作者：周賀（唐）

上國多離別，年年渭水濱。空將未歸意，說向欲行人。雁度池塘月，山連井邑春。臨岐惜分手，日暮一沾巾。
寄甯海李明府
作者：周賀（唐）

山縣風光異，公門水石清。一官居外府，幾載別東京。故疾梅天發，新詩雪夜成。家貧思減選，時靜憶歸耕。把疏尋書義，澄心得獄情。夢靈邀客解，劍古揀人呈。守月通宵坐，尋花迥路行。從來愛知道，何慮白髭生。
投江州張郎中
作者：周賀（唐）

要地無閑日，仍容冒謁頻。借山年涉閏，寢郡月逾旬。驛徑曾沖雪，方泉省滌塵。隨行溪路細，接話草堂新。減藥痊餘癖，飛書苦問貧。噪蟬離宿殼，吟客寄秋身。煉句貽箱篋，懸圖見蜀岷。使君匡嶽近，終作社中人。
晚題江館
作者：周賀（唐）

病寄曲江居帶城，傍門孤柳一蟬鳴。澄波月上見魚擲，故園盡賣休官去，潮水秋來空自平。
秋晚歸廬山留別道友
作者：周賀（唐）

病起陵陽思翠微，秋風動後著行衣。月生石齒人同見，不嫌舊隱相隨去，廬嶽臨天好息機。
同徐處士秋懷少室舊居
作者：周賀（唐）

曾居少室黃河畔，秋夢長懸未得回。扶病半年離水石，燈下此心誰共說，傍松幽徑已多栽。
贈神遘上人
作者：周賀（唐）

草履蒲團山意存，坐看庭木長桐孫。行齋罷講仍香氣，道情淡薄閒愁盡，霜色何因入鬢根。
贈道人
作者：周賀（唐）

布褐高眠石竇春，迸泉多濺黑紗巾。搖頭說易當朝客，擬歸太華何時去，他日相尋乞藥銀。
贈厲玄侍禦
作者：周賀（唐）

山松徑與瀑泉通，巾舄行吟想越中。塞雁去經華頂末，抱疾因尋周柱史，杜陵寒葉落無窮。
送韓評事
作者：周賀（唐）

門枕平湖秋景好，水煙松色遠相依。罷官餘俸租田種，嵩陽舊隱多時別，閉目閑吟憶翠微。
宿隱靜寺上人
作者：周賀（唐）

一宿五峰杯度寺，虛廊中夜磬聲分。疏林未落上方月，暫來此地歇勞足，望斷故山滄海濆。
寄新頭陀
作者：周賀（唐）

見說北京尋祖後，瓶盂自挈繞窮邊。相逢竹塢晦暝夜，青城不得師同住，坐想滄江憶浩然。
湘漢旅懷翁傑
作者：周賀（唐）

一宿空江聽急流，仍同賈客坐歸舟。遠書來隔巴陵雨，吾宗尚作無憀者，中夜閑吟生旅愁。
寄韓司兵
作者：周賀（唐）

多病十年無舊識，滄州亂後只逢君。已知罷秩辭瀧水，若為此別終期老，書劄何因寄北軍。
寺居寄楊侍禦
作者：周賀（唐）

雨過北林空晚涼，院閒人去掩斜陽。十年多病度落葉，還知謝客名先重，肯為詩篇問楚狂。
上陝府姚中丞
作者：周賀（唐）

此心長愛狎禽魚，仍候登封獨著書。領郡只嫌生藥少，見說養真求退靜，溪南泉石許同居。
贈僧
作者：周賀（唐）

藩府十年為律業，南朝本寺往來新。辭歸幾別深山客，他年更息登壇計，應與雲泉作四鄰。
送石協律歸吳
作者：周賀（唐）

僧窗夢後憶歸耕，水涉應多半月程。幕府罷來無藥價，已讓闢書稱抱疾，滄洲便許白髭生。
寄金陵僧
作者：周賀（唐）

水石致身閑自得，平雲竹閣少炎蒸。齋床幾減供禽食，行登總到諸山寺，坐聽蟬聲滿四稜。
送忍禪師歸廬嶽
作者：周賀（唐）

浪匝湓城嶽壁青，白頭僧去掃禪扃。龕燈度雪補殘衲，已知身事非吾道，甘臥荒齋竹滿庭。
贈姚合郎中
作者：周賀（唐）

望重來為守土臣，清高還似武功貧。道從會解唯求靜，兩衙向後長無事，門館多逢請益人。
宿李主簿
作者：周賀（唐）

獨樹倚亭新月入，城牆四面鎖山多。去年今夜還來此，坐見西風嫋鵲窠。
寄潘緯
作者：周賀（唐）

楊柳垂絲與地連，歸來一醉向溪邊。相逢頭白莫惆悵，世上無人長少年。
潯陽與孫郎中宴回
作者：周賀（唐）

別酒已酣春漏前，他人扶上北歸船。潯陽渡口月未上，漁火照江仍獨眠。
送宗禪師
作者：周賀（唐）

衡陽到卻十三春，行腳同來有幾人。老大又思歸嶽裡，當時來漆祖師身。
送僧
作者：周賀（唐）

草履初登南客船，銅瓶猶貯北山泉。衡陽舊寺秋歸去，門鎖寒潭幾樹蟬。
送蜀僧
作者：周賀（唐）

萬裡獨行無弟子，惟齎筇竹與檀龕。看經更向吳中老，應是山川似劍南。
過僧竹院
作者：周賀（唐）

一生愛竹自未有，每到此房歸不能。高人留宿話禪後，寂寞雨堂空夜燈。
憶潯陽舊居兼感長孫郎中
作者：周賀（唐）

潯陽卻到是何日，此地今無舊使君。長憶窮冬宿廬嶽，瀑泉冰折共僧聞。
送郭秀才歸金陵
作者：周賀（唐）

夏後客堂黃葉多，又懷家國起悲歌。酒前欲別語難盡，南徐舊業幾時到，門掩殘陽積翠蘿。
宿李樞書齋
作者：周賀（唐）

小齋經暮雨，四面絕纖埃。眠客聞風覺，飛蟲入燭來。夜涼書讀遍，月正戶全開。住遠稀相見，留連宿始回。
杪秋登江樓
作者：周賀（唐）

平楚起寒色，長沙猶未還。世情何處淡，湘水向人閑。空翠隱高鳥，夕陽歸遠山。孤雲萬餘裡，惆悵洞庭間。
秋宿洞庭
作者：周賀（唐）

洞庭初葉下，旅客不勝愁。明月天涯夜，青山江上秋。一官成白首，萬裡寄滄洲。只被浮名系，甯無愧海鷗。
重陽
作者：周賀（唐）

雲木疏黃秋滿川，茱萸風裡一樽前。幾回為客逢佳節，古來醉樂皆難得，留取窮通委上天。
送李億東歸
作者：周賀（唐）

黃山遠隔秦樹，紫禁斜通渭城。別路青青柳發，灞上金樽未飲，宴歌已有餘聲。
長安春夜宿開元觀
作者：楊憑（唐）

霓裳下晚煙，留客杏花前。遍問人寰事，新從洞府天。長松皆掃月，老鶴不知年。為說蓬瀛路，雲濤幾處連。
晚泊江戍
作者：楊憑（唐）

旅棹依遙戍，清湘急晚流。若為南浦宿，逢此北風秋。雲月孤鴻晚，關山幾路愁。年年不得意，零落對滄洲。
巴江雨夜
作者：楊憑（唐）

五嶺天無雁，三巴客問津。紛紛輕漢暮，漠漠暗江春。青草連湖岸，繁花憶楚人。芳菲無限路，幾夜月明新。
邊塞行
作者：楊憑（唐）

九原臨得水，雙足是重城。獨許為儒老，相憐從騎行。細叢榆塞迥，高點雁山晴。聖主嗤炎漢，無心自勒兵。
樂遊園望月
作者：楊憑（唐）

炎靈全盛地，明月半秋時。今古人同望，盈虧節暗移。彩凝雙月迥，輪度八川遲。共惜鳴珂去，金波送酒卮。
千葉桃花
作者：楊憑（唐）

千葉桃花勝百花，孤榮春晚駐年華。若教避俗秦人見，知向河源舊侶誇。
春中泛舟
作者：楊憑（唐）

仙郎歸奏過湘東，正值三湘二月中。惆悵滿川桃杏醉，醉看還與曲江同。
雨中怨秋
作者：楊憑（唐）

辭家遠客愴秋風，千里寒雲與斷蓬。日暮隔山投古寺，鐘聲何處雨濛濛。
秋日獨遊曲江
作者：楊憑（唐）

信馬閑過憶所親，秋山行盡路無塵。主人莫惜松陰醉，還有千錢沽酒人。
寄別
作者：楊憑（唐）

晚煙洲霧並蒼蒼，河雁驚飛不作行。回旆轉舟行數裡，歌聲猶自逐清湘。
邊情
作者：楊憑（唐）

新種如今屢請和，玉關邊上幸無他。欲知北海苦辛處，看取節毛餘幾多。
早發湘中
作者：楊憑（唐）

按節鳴笳中貴催，紅旌白旆滿船開。迎愁湓浦登城望，西見荊門積水來。
海榴
作者：楊憑（唐）

海榴殷色透簾櫳，看盛看衰意欲同。若許三英隨五馬，便將濃豔鬥繁紅。
春情
作者：楊憑（唐）

暮雨朝雲幾日歸，如絲如霧濕人衣。三湘二月春光早，莫逐狂風繚亂飛。
送客往荊州
作者：楊憑（唐）

巴丘過日又登城，雲水湘東一日平。若愛春秋繁露學，正逢元凱鎮南荊。
贈馬煉師
作者：楊憑（唐）

心嫌碧落更何從，月帔花冠冰雪容。行雨若迷歸處路，近南惟見祝融峰。
湘江泛舟
作者：楊憑（唐）

湘川洛浦三千里，地角天涯南北遙。除卻同傾百壺外，不愁誰奈兩魂銷。
送別
作者：楊憑（唐）

江岸梅花雪不如，看君驛馭向南徐。相聞不必因來雁，雲裡飛輧落素書。
贈竇牟
作者：楊憑（唐）

直用天才眾卻瞋，應欺李杜久為塵。南荒不死中華老，別玉翻同西國人。
偶題
作者：杜甫（唐）

文章千古事，得失寸心知。作者皆殊列，名聲豈浪垂。騷人嗟不見，漢道盛於斯。前輩飛騰入，餘波綺麗為。後賢兼舊列，歷代各清規。法自儒家有，心從弱歲疲。永懷江左逸，多病鄴中奇。騄驥皆良馬，騏驎帶好兒。車輪徒已斫，堂構惜仍虧。漫作潛夫論，虛傳幼婦碑。緣情慰漂蕩，抱疾屢遷移。經濟慚長策，飛棲假一枝。塵沙傍蜂蠆，江峽繞蛟螭。蕭瑟唐虞遠，聯翩楚漢危。聖朝兼盜賊，異俗更喧卑。鬱鬱星辰劍，蒼蒼雲雨池。兩都開幕府，萬宇插軍麾。南海殘銅柱，東風避月支。音書恨烏鵲，號怒怪熊羆。稼穡分詩興，柴荊學土宜。故山迷白閣，秋水隱黃陂。不敢要佳句，愁來賦別離。
秋興八首
作者：杜甫（唐）

玉露凋傷楓樹林，巫山巫峽氣蕭森。江間波浪兼天湧，寒衣處處催刀尺，白帝城高急暮砧。夔府孤城落日斜，每依南鬥望京華。聽猿實下三聲淚，請看石上藤蘿月，已映洲前蘆荻花。千家山郭靜朝暉，一日江樓坐翠微。信宿漁人還泛泛，同學少年多不賤，五陵衣馬自輕肥。聞道長安似弈棋，百年世事不勝悲。王侯第宅皆新主，魚龍寂寞秋江冷，故國平居有所思。蓬萊宮闕對南山，承露金莖霄漢間。西望瑤池降王母，一臥滄江驚歲晚，幾回青瑣照朝班。瞿唐峽口曲江頭，萬裡風煙接素秋。花萼夾城通禦氣，回首可憐歌舞地，秦中自古帝王州。昆明池水漢時功，武帝旌旗在眼中。織女機絲虛月夜，關塞極天唯鳥道，江湖滿地一漁翁。昆吾禦宿自逶迤，紫閣峰陰入渼陂。香稻啄餘鸚鵡粒，彩筆昔遊幹氣象，白頭吟望苦低垂。
詠懷古跡五首
作者：杜甫（唐）

支離東北風塵際，漂泊西南天地間。三峽樓臺淹日月，庾信平生最蕭瑟，暮年詩賦動江關。搖落深知宋玉悲，風流儒雅亦吾師。悵望千秋一灑淚，最是楚宮俱泯滅，舟人指點到今疑。群山萬壑赴荊門，生長明妃尚有村。一去紫臺連朔漠，千載琵琶作胡語，分明怨恨曲中論。蜀主窺吳幸三峽，崩年亦在永安宮。翠華想像空山裡，武侯祠屋常鄰近，一體君臣祭祀同。諸葛大名垂宇宙，宗臣遺像肅清高。三分割據紆籌策，福移漢祚難恢復，志決身殲軍務勞。
諸將五首
作者：杜甫（唐）

漢朝陵墓對南山，胡虜千秋尚入關。昨日玉魚蒙葬地，多少材官守涇渭，將軍且莫破愁顏。韓公本意築三城，擬絕天驕拔漢旌。豈謂盡煩回紇馬，獨使至尊憂社稷，諸君何以答昇平。洛陽宮殿化為烽，休道秦關百二重。滄海未全歸禹貢，稍喜臨邊王相國，肯銷金甲事春農。回首扶桑銅柱標，冥冥氛祲未全銷。越裳翡翠無訊息，炎風朔雪天王地，只在忠臣翊聖朝。錦江春色逐人來，巫峽清秋萬壑哀。正憶往時嚴僕射，西蜀地形天下險，安危須仗出群材。
秋日夔府詠懷奉寄鄭監李賓客一百韻
作者：杜甫（唐）

絕塞烏蠻北，孤城白帝邊。飄零仍百里，消渴已三年。雄劍鳴開匣，群書滿系船。亂離心不展，衰謝日蕭然。筋力妻孥問，菁華歲月遷。登臨多物色，陶冶賴詩篇。峽束滄江起，巖排石樹圓。拂雲霾楚氣，朝海蹴吳天。煮井為鹽速，燒畬度地偏。有時驚疊嶂，何處覓平川。鸂鶒雙雙舞，獼猿壘壘懸。碧蘿長似帶，錦石小如錢。春草何曾歇，寒花亦可憐。獵人吹戍火，野店引山泉。喚起搔頭急，扶行幾屐穿。兩京猶薄產，四海絕隨肩。幕府初交闢，郎官幸備員。瓜時猶旅寓，萍泛苦夤緣。藥餌虛狼藉，秋風灑靜便。開襟驅瘴癘，明目掃雲煙。高宴諸侯禮，佳人上客前。哀箏傷老大，華屋豔神仙。南內開元曲，常時弟子傳。法歌聲變轉，滿座涕潺湲。弔影夔州僻，回腸杜曲煎。即今龍廄水，莫帶犬戎羶。耿賈扶王室，蕭曹拱禦筵。乘威滅蜂蠆，戮力效鷹鸇。舊物森猶在，兇徒惡未悛。國須行戰伐，人憶止戈鋋。奴僕何知禮，恩榮錯與權。胡星一彗孛，黔首遂拘攣。哀痛絲綸切，煩苛法令蠲。業成陳始王，兆喜出於畋。宮禁經綸密，臺階翊戴全。熊羆載呂望，鴻雁美周宣。側聽中興主，長吟不世賢。音徽一柱數，道裡下牢千。鄭李光時論，文章並我先。陰何尚清省，沈宋欻聯翩。律比昆侖竹，音知燥濕弦。風流俱善價，愜當久忘筌。置驛常如此，登龍蓋有焉。雖雲隔禮數，不敢墜周旋。高視收人表，虛心味道玄。馬來皆汗血，鶴唳必青田。羽翼商山起，蓬萊漢閣連。管甯紗帽淨，江令錦袍鮮。東郡時題壁，南湖日扣舷。遠遊淩絕境，佳句染華箋。每欲孤飛去，徒為百慮牽。生涯已寥落，國步乃迍邅。衾枕成蕪沒，池塘作棄捐。別離憂怛怛，伏臘涕漣漣。露菊班豐鎬，秋蔬影澗瀍。共誰論昔事，幾處有新阡。富貴空回首，喧爭懶著鞭。兵戈塵漠漠，江漢月娟娟。侷促看秋燕，蕭疏聽晚蟬。雕蟲蒙記憶，烹鯉問沈綿。卜羨君平杖，偷存子敬氈。囊虛把釵釧，米盡坼花鈿。甘子陰涼葉，茅齋八九椽。陣圖沙北岸，市暨瀼西巔。羈絆心常折，棲遲病即痊。紫收岷嶺芋，白種陸池蓮。色好梨勝頰，穰多慄過拳。敕廚唯一味，求飽或三鱣。兒去看魚笱，人來坐馬韉。縛柴門窄窄，通竹溜涓涓。塹抵公畦稜，村依野廟壖。缺籬將棘拒，倒石賴藤纏。借問頻朝謁，何如穩醉眠。誰雲行不逮，自覺坐能堅。霧雨銀章澀，馨香粉署妍。紫鸞無近遠，黃雀任翩翾。困學違從眾，明公各勉旃。聲華夾宸極，早晚到星躔。懇諫留匡鼎，諸儒引服虔。不逢輸鯁直，會是正陶甄。宵旰憂虞軫，黎元疾苦駢。雲臺終日畫，青簡為誰編。行路難何有，招尋興已專。由來具飛楫，暫擬控鳴弦。身許雙峰寺，門求七祖禪。落帆追宿昔，衣褐向真詮。安石名高晉，昭王客赴燕。途中非阮籍，查上似張騫。披拂雲寧在，淹留景不延。風期終破浪，水怪莫飛涎。他日辭神女，傷春怯杜鵑。淡交隨聚散，澤國繞迴旋。本自依迦葉，何曾藉偓佺。爐峰生轉盼，橘井尚高褰。東走窮歸鶴，南征盡跕鳶。晚聞多妙教，卒踐塞前愆。顧凱丹青列，頭陀琬琰鐫。眾香深黯黯，幾地肅芊芊。勇猛為心極，清羸任體孱。金篦空刮眼，鏡象未離銓。
贈李八秘書別三十韻
作者：杜甫（唐）

往時中補右，扈蹕上元初。反氣淩行在，妖星下直廬。六龍瞻漢闕，萬騎略姚墟。玄朔迴天步，神都憶帝車。一戎才汗馬，百姓免為魚。通籍蟠螭印，差肩列鳳輿。事殊迎代邸，喜異賞朱虛。寇盜方歸順，乾坤欲晏如。不才同補袞，奉詔許牽裾。鴛鷺叨雲閣，麒麟滯玉除。文園多病後，中散舊交疏。飄泊哀相見，平生意有餘。風煙巫峽遠，臺榭楚宮虛。觸目非論故，新文尚起予。清秋凋碧柳，別浦落紅蕖。訊息多旗幟，經過歎裡閭。戰連唇齒國，軍急羽毛書。幕府籌頻問，山家藥正鋤。臺星入朝謁，使節有吹噓。西蜀災長弭，南翁憤始攄。對揚抏士卒，幹沒費倉儲。勢藉兵須用，功無禮忽諸。禦鞍金騕褭，宮硯玉蟾蜍。拜舞銀鉤落，恩波錦帕舒。此行非不濟，良友昔相於。去旆依顏色，沿流想疾徐。沈綿疲井臼，倚薄似樵漁。乞米煩佳客，鈔詩聽小胥。杜陵斜晚照，潏水帶寒淤。莫話清溪發，蕭蕭白映梳。
寄劉峽州伯華使君四十韻
作者：杜甫（唐）

峽內多雲雨，秋來尚鬱蒸。遠山朝白帝，深水謁彝陵。遲暮嗟為客，西南喜得朋。哀猿更起坐，落雁失飛騰。伏枕思瓊樹，臨軒對玉繩。青松寒不落，碧海闊逾澄。昔歲文為理，群公價盡增。家聲同令聞，時論以儒稱。太后當朝肅，多才接跡升。翠虛捎魍魎，丹極上鶤鵬。宴引春壺滿，恩分夏簟冰。雕章五色筆，紫殿九華燈。學並盧王敏，書偕褚薛能。老兄真不墜，小子獨無承。近有風流作，聊從月繼徵。放蹄知赤驥，捩翅服蒼鷹。卷軸來何晚，襟懷庶可憑。會期吟諷數，益破旅愁凝。雕刻初誰料，纖毫欲自矜。神融躡飛動，戰勝洗侵淩。妙取筌蹄棄，高宜百萬層。白頭遺恨在，青竹幾人登。回首追談笑，勞歌局寢興。年華紛已矣，世故莽相仍。刺史諸侯貴，郎官列宿應。潘生驂閣遠，黃霸璽書增。乳rP號攀石，饑鼯訴落藤。藥囊親道士，灰劫問胡僧。憑久烏皮折，簪稀白帽稜。林居看蟻穴，野食行魚罾。筋力交凋喪，飄零免戰兢。皆為百里宰，正似六安丞。奼女縈新裹，丹砂冷舊秤。但求椿壽永，莫慮杞天崩。煉骨調情性，張兵撓棘矜。養生終自惜，伐數必全懲。政術甘疏誕，詞場愧服膺。展懷詩誦魯，割愛酒如澠。咄咄寧書字，冥冥欲避矰。江湖多白鳥，天地有青蠅。
夔府書懷四十韻
作者：杜甫（唐）

昔罷河西尉，初興薊北師。不才名位晚，敢恨省郎遲。扈聖崆峒日，端居灩澦時。萍流仍汲引，樗散尚恩慈。遂阻雲臺宿，常懷湛露詩。翠華森遠矣，白首颯淒其。拙被林泉滯，生逢酒賦欺。文園終寂寞，漢閣自磷緇。病隔君臣議，慚紆德澤私。揚鑣驚主辱，拔劍撥年衰。社稷經綸地，風雲際會期。血流紛在眼，涕灑亂交頤。四瀆樓船泛，中原鼓角悲。賊壕連白翟，戰瓦落丹墀。先帝嚴靈寢，宗臣切受遺。恆山猶突騎，遼海競張旗。田父嗟膠漆，行人避蒺藜。總戎存大體，降將飾卑詞。楚貢何年絕，堯封舊俗疑。長籲翻北寇，一望卷西夷。不必陪玄圃，超然待具茨。兇兵鑄農器，講殿闢書帷。廟算高難測，天憂實在茲。形容真潦倒，答效莫支援。使者分王命，群公各典司。恐乖均賦斂，不似問瘡痍。萬裡煩供給，孤城最怨思。綠林寧小患，雲夢欲難追。即事須嘗膽，蒼生可察眉。議堂猶集鳳，正觀是元龜。處處喧飛檄，家家急競錐。蕭車安不定，蜀使下何之。釣瀨疏墳籍，耕巖進弈棋。地蒸餘破扇，冬暖更纖絺。豺遘哀登楚，麟傷泣象尼。衣冠迷適越，藻繪憶遊睢。賞月延秋桂，傾陽逐露葵。大庭終反樸，京觀且僵屍。高枕虛眠晝，哀歌欲和誰。南宮載勳業，凡百慎交綏。
解悶十二首
作者：杜甫（唐）

草閣柴扉星散居，浪翻江黑雨飛初。山禽引子哺紅果，溪友得錢留白魚。商胡離別下揚州，憶上西陵故驛樓。為問淮南米貴賤，老夫乘興欲東流。一辭故國十經秋，每見秋瓜憶故丘。今日南湖采薇蕨，何人為覓鄭瓜州。沈範早知何水部，曹劉不待薛郎中。獨當省署開文苑，兼泛滄浪學釣翁。李陵蘇武是吾師，孟子論文更不疑。一飯未曾留俗客，數篇今見古人詩。複憶襄陽孟浩然，清詩句句盡堪傳。即今耆舊無新語，漫釣槎頭縮頸鯿。陶冶性靈在底物，新詩改罷自長吟。孰知二謝將能事，頗學陰何苦用心。不見高人王右丞，藍田丘壑漫寒藤。最傳秀句寰區滿，未絕風流相國能。先帝貴妃今寂寞，荔枝還複入長安。炎方每續朱櫻獻，玉座應悲白露團。憶過瀘戎摘荔枝，青峰隱映石逶迤。京中舊見無顏色，紅顆酸甜只自知。翠瓜碧李沈玉甃，赤梨葡萄寒露成。可憐先不異枝蔓，此物娟娟長遠生。側生野岸及江蒲，不熟丹宮滿玉壺。雲壑布衣駘背死，勞生重馬翠眉須。
複愁十二首
作者：杜甫（唐）

人煙生處僻，虎跡過新蹄。野鶻翻窺草，村船逆上溪。釣艇收緡盡，昏鴉接翅歸。月生初學扇，雲細不成衣。萬國尚防寇，故園今若何。昔歸相識少，早已戰場多。身覺省郎在，家須農事歸。年深荒草徑，老恐失柴扉。金絲鏤箭鏃，皂尾制旗竿。一自風塵起，猶嗟行路難。胡虜何曾盛，干戈不肯休。閭閻聽小子，談話覓封侯。貞觀銅牙弩，開元錦獸張。花門小前好，此物棄沙場。今日翔麟馬，先宜駕鼓車。無勞問河北，諸將覺榮華。任轉江淮粟，休添苑囿兵。由來貔虎士，不滿鳳凰城。江上亦秋色，火雲終不移。巫山猶錦樹，南國且黃鸝。每恨陶彭澤，無錢對菊花。如今九日至，自覺酒須賒。病減詩仍拙，吟多意有餘。莫看江總老，猶被賞時魚。
承聞河北諸道節度入朝歡喜口號絕句十二首
作者：杜甫（唐）

祿山作逆降天誅，更有思明亦已無。洶洶人寰猶不定，時時鬥戰欲何須。社稷蒼生計必安，蠻夷雜種錯相干。周宣漢武今王是，孝子忠臣後代看。喧喧道路多歌謠，河北將軍盡入朝。始是乾坤王室正，卻交江漢客魂銷。不道諸公無表來，茫然庶事遣人猜。擁兵相學干戈銳，使者徒勞百萬回。鳴玉鏘金盡正臣，修文偃武不無人。興王會靜妖氛氣，聖壽宜過一萬春。英雄見事若通神，聖哲為心小一身。燕趙休矜出佳麗，宮闈不擬選才人。抱病江天白首郎，空山樓閣暮春光。衣冠是日朝天子，草奏何時入帝鄉。澶漫山東一百州，削成如桉抱青丘。苞茅重入歸關內，王祭還供盡海頭。東逾遼水北滹沱，星象風雲喜共和。紫氣關臨天地闊，黃金臺貯俊賢多。漁陽突騎邯鄲兒，酒酣並轡金鞭垂。意氣即歸雙闕舞，雄豪複遣五陵知。李相將軍擁薊門，白頭雖老赤心存。竟能盡說諸侯入，知有從來天子尊。十二年來多戰場，天威已息陣堂堂。神靈漢代中興主，功業汾陽異姓王。
喜聞盜賊蕃寇總退口號五首
作者：杜甫（唐）

蕭關隴水入官軍，青海黃河卷塞雲。北極轉愁龍虎氣，西戎休縱犬羊群。贊普多教使入秦，數通和好止煙塵。朝廷忽用哥舒將，殺伐虛悲公主親。崆峒西極過昆侖，駝馬由來擁國門。逆氣數年吹路斷，蕃人聞道漸星奔。勃律天西採玉河，堅昆碧碗最來多。舊隨漢使千堆寶，少答胡王萬匹羅。今春喜氣滿乾坤，南北東西拱至尊。大曆二年調玉燭，玄元皇帝聖雲孫。
洞房
作者：杜甫（唐）

洞房環佩冷，玉殿起秋風。秦地應新月，龍池滿舊宮。系舟今夜遠，清漏往時同。萬裡黃山北，園陵白露中。
宿昔
作者：杜甫（唐）

宿昔青門裡，蓬萊仗數移。花嬌迎雜樹，龍喜出平池。落日留王母，微風倚少兒。宮中行樂秘，少有外人知。
能畫
作者：杜甫（唐）

能畫毛延壽，投壺郭舍人。每蒙天一笑，複似物皆春。政化平如水，皇恩斷若神。時時用抵戲，亦未雜風塵。
鬥雞
作者：杜甫（唐）

鬥雞初賜錦，舞馬既登床。簾下宮人出，樓前禦柳長。仙遊終一閟，女樂久無香。寂寞驪山道，清秋草木黃。
鸚鵡
作者：杜甫（唐）

鸚鵡含愁思，聰明憶別離。翠衿渾短盡，紅觜漫多知。未有開籠日，空殘舊宿枝。世人憐複損，何用羽毛奇。
歷歷
作者：杜甫（唐）

歷歷開元事，分明在眼前。無端盜賊起，忽已歲時遷。巫峽西江外，秦城北斗邊。為郎從白首，臥病數秋天。
洛陽
作者：杜甫（唐）

洛陽昔陷沒，胡馬犯潼關。天子初愁思，都人慘別顏。清笳去宮闕，翠蓋出關山。故老仍流涕，龍髯幸再攀。
驪山
作者：杜甫（唐）

驪山絕望幸，花萼罷登臨。地下無朝燭，人間有賜金。鼎湖龍去遠，銀海雁飛深。萬歲蓬萊日，長懸舊羽林。
提封
作者：杜甫（唐）

提封漢天下，萬國尚同心。借問懸車守，何如儉德臨。時徵俊乂入，草竊犬羊侵。願戒兵猶火，恩加四海深。
覆舟二首
作者：杜甫（唐）

巫峽盤渦曉，黔陽貢物秋。丹砂同隕石，翠羽共沉舟。羈使空斜影，龍居閟積流。篙工幸不溺，俄頃逐輕鷗。竹宮時望拜，桂館或求仙。奼女臨波日，神光照夜年。徒聞斬蛟劍，無複爨犀船。使者隨秋色，迢迢獨上天。
垂白
作者：杜甫（唐）

垂白馮唐老，清秋宋玉悲。江喧長少睡，樓迥獨移時。多難身何補，無家病不辭。甘從千日醉，未許七哀詩。
草閣
作者：杜甫（唐）

草閣臨無地，柴扉永不關。魚龍回夜水，星月動秋山。久露清初濕，高雲薄未還。泛舟慚小婦，飄泊損紅顏。
江月
作者：杜甫（唐）

江月光於水，高樓思殺人。天邊長作客，老去一沾巾。玉露團清影，銀河沒半輪。誰家挑錦字，滅燭翠眉顰。
江上
作者：杜甫（唐）

江上日多雨，蕭蕭荊楚秋。高風下木葉，永夜攬貂裘。勳業頻看鏡，行藏獨倚樓。時危思報主，衰謝不能休。
中夜
作者：杜甫（唐）

中夜江山靜，危樓望北辰。長為萬裡客，有愧百年身。故國風雲氣，高堂戰伐塵。胡雛負恩澤，嗟爾太平人。
江漢
作者：杜甫（唐）

江漢思歸客，乾坤一腐儒。片雲天共遠，永夜月同孤。落日心猶壯，秋風病欲疏。古來存老馬，不必取長途。
白露
作者：杜甫（唐）

白露團甘子，清晨散馬蹄。圃開連石樹，船渡入江溪。憑幾看魚樂，回鞭急鳥棲。漸知秋實美，幽徑恐多蹊。
孟氏
作者：杜甫（唐）

孟氏好兄弟，養親唯小園。承顏胝手足，坐客強盤飧。負米力葵外，讀書秋樹根。卜鄰慚近舍，訓子學誰門。
吾宗
作者：杜甫（唐）

吾宗老孫子，質樸古人風。耕鑿安時論，衣冠與世同。在家常早起，憂國願年豐。語及君臣際，經書滿腹中。
有歎
作者：杜甫（唐）

壯心久零落，白首寄人間。天下兵常鬥，江東客未還。窮猿號雨雪，老馬怯關山。武德開元際，蒼生豈重攀。
冬深
作者：杜甫（唐）

花葉隨天意，江溪共石根。早霞隨類影，寒水各依痕。易下楊朱淚，難招楚客魂。風濤暮不穩，舍棹宿誰門。
不寐
作者：杜甫（唐）

瞿塘夜水黑，城內改更籌。翳翳月沉霧，輝輝星近樓。氣衰甘少寐，心弱恨和愁。多壘滿山谷，桃源無處求。
月圓
作者：杜甫（唐）

孤月當樓滿，寒江動夜扉。委波金不定，照席綺逾依。未缺空山靜，高懸列宿稀。故園松桂發，萬裡共清輝。
中宵
作者：杜甫（唐）

西閣百尋餘，中宵步綺疏。飛星過水白，落月動沙虛。擇木知幽鳥，潛波想巨魚。親朋滿天地，兵甲少來書。
遣愁
作者：杜甫（唐）

養拙蓬為戶，茫茫何所開。江通神女館，地隔望鄉臺。漸惜容顏老，無由弟妹來。兵戈與人事，回首一悲哀。
秋清
作者：杜甫（唐）

高秋蘇病氣，白髮自能梳。藥餌憎加減，門庭悶掃除。杖藜還客拜，愛竹遣兒書。十月江平穩，輕舟進所如。
傷秋
作者：杜甫（唐）

林僻來人少，山長去鳥微。高秋收畫扇，久客掩荊扉。懶慢頭時櫛，艱難帶減圍。將軍猶汗馬，天子尚戎衣。白蔣風飆脆，殷檉曉夜稀。何年減豺虎，似有故園歸。
秋峽
作者：杜甫（唐）

江濤萬古峽，肺氣久衰翁。不寐防巴虎，全生狎楚童。衣裳垂素發，門巷落丹楓。常怪商山老，兼存翊贊功。
南極
作者：杜甫（唐）

南極青山眾，西江白穀分。古城疏落木，荒戍密寒雲。歲月蛇常見，風飆虎或聞。近身皆鳥道，殊俗自人群。睥睨登哀柝，矛弧照夕曛。亂離多醉尉，愁殺李將軍。
搖落
作者：杜甫（唐）

搖落巫山暮，寒江東北流。煙塵多戰鼓，風浪少行舟。鵝費羲之墨，貂餘季子裘。長懷報明主，臥病複高秋。
耳聾
作者：杜甫（唐）

生年鶡冠子，歎世鹿皮翁。眼複幾時暗，耳從前月聾。猿鳴秋淚缺，雀噪晚愁空。黃落驚山樹，呼兒問朔風。
獨坐二首
作者：杜甫（唐）

竟日雨冥冥，雙崖洗更青。水花寒落岸，山鳥暮過庭。暖老須燕玉，充饑憶楚萍。胡笳在樓上，哀怨不堪聽。白狗斜臨北，黃牛更在東。峽雲常照夜，江月會兼風。曬藥安垂老，應門試小童。亦知行不逮，苦恨耳多聾。
遠遊
作者：杜甫（唐）

江闊浮高棟，雲長出斷山。塵沙連越巂，風雨暗荊蠻。雁矯銜蘆內，猿啼失木間。弊裘蘇季子，曆國未知還。
夜
作者：杜甫（唐）

露下天高秋水清，空山獨夜旅魂驚。疏燈自照孤帆宿，步蟾倚杖看牛鬥，銀漢遙應接鳳城。
暮春
作者：杜甫（唐）

臥病擁塞在峽中，瀟湘洞庭虛映空。楚天不斷四時雨，暮春鴛鷺立洲渚，挾子翻飛還一叢。
晴二首
作者：杜甫（唐）

久雨巫山暗，新晴錦繡文。碧知湖外草，紅見海東雲。竟日鶯相和，摩霄鶴數群。野花幹更落，風處急紛紛。啼烏爭引子，鳴鶴不歸林。下食遭泥去，高飛恨久陰。雨聲沖塞盡，日氣射江深。回首周南客，驅馳魏闕心。
雨
作者：杜甫（唐）

始賀天休雨，還嗟地出雷。驟看浮峽過，密作渡江來。牛馬行無色，蛟龍鬥不開。干戈盛陰氣，未必自陽臺。
月三首
作者：杜甫（唐）

斷續巫山雨，天河此夜新。若無青嶂月，愁殺白頭人。魍魎移深樹，蝦蟆動半輪。故園當北斗，直指照西秦。並照巫山出，新窺楚水清。羈棲愁裡見，二十四回明。必驗升沉體，如知進退情。不違銀漢落，亦伴玉繩橫。萬裡瞿塘峽，春來六上弦。時時開暗室，故故滿青天。爽合風襟靜，高當淚臉懸。南飛有烏鵲，夜久落江邊。
雨
作者：杜甫（唐）

萬木雲深隱，連山雨未開。風扉掩不定，水鳥過仍回。鮫館如鳴杼，樵舟豈伐枚。清涼破炎毒，衰意欲登臺。
晚晴
作者：杜甫（唐）

返照斜初徹，浮雲薄未歸。江虹明遠飲，峽雨落餘飛。鳧雁終高去，熊羆覺自肥。秋分客尚在，竹露夕微微。
夜雨
作者：杜甫（唐）

小雨夜複密，回風吹早秋。野涼侵閉戶，江滿帶維舟。通籍恨多病，為郎忝薄遊。天寒出巫峽，醉別仲宣樓。
更題
作者：杜甫（唐）

只應踏初雪，騎馬發荊州。直怕巫山雨，真傷白帝秋。群公蒼玉佩，天子翠雲裘。同舍晨趨侍，胡為淹此留。
歸
作者：杜甫（唐）

束帶還騎馬，東西卻渡船。林中才有地，峽外絕無天。虛白高人靜，喧卑俗累牽。他鄉悅遲暮，不敢廢詩篇。
返照
作者：杜甫（唐）

楚王宮北正黃昏，白帝城西過雨痕。返照入江翻石壁，不可久留豺虎亂，南方實有未招魂。
熱三首
作者：杜甫（唐）

雷霆空霹靂，雲雨竟虛無。炎赫衣流汗，低垂氣不蘇。乞為寒水玉，願作冷秋菰。何似兒童歲，風涼出舞雩。瘴雲終不滅，瀘水複西來。閉戶人高臥，歸林鳥卻回。峽中都似火，江上只空雷。想見陰宮雪，風門颯踏開。朱李沈不冷，雕胡炊屢新。將衰骨盡痛，被褐味空頻。欻翕炎蒸景，飄搖征戍人。十年可解甲，為爾一沾巾。
日暮
作者：杜甫（唐）

牛羊下來久，各已閉柴門。風月自清夜，江山非故園。石泉流暗壁，草露滴秋根。頭白燈明裡，何須花燼繁。
八月十五夜月二首
作者：杜甫（唐）

滿目飛明鏡，歸心折大刀。轉蓬行地遠，攀桂仰天高。水路疑霜雪，林棲見羽毛。此時瞻白兔，直欲數秋毫。稍下巫山峽，猶銜白帝城。氣沈全浦暗，輪仄半樓明。刁鬥皆催曉，蟾蜍且自傾。張弓倚殘魄，不獨漢家營。
十六夜玩月
作者：杜甫（唐）

舊挹金波爽，皆傳玉露秋。關山隨地闊，河漢近人流。穀口樵歸唱，孤城笛起愁。巴童渾不寢，半夜有行舟。
十七夜對月
作者：杜甫（唐）

秋月仍圓夜，江村獨老身。捲簾還照客，倚杖更隨人。光射潛虯動，明翻宿鳥頻。茅齋依橘柚，清切露華新。
村雨
作者：杜甫（唐）

雨聲傳兩夜，寒事颯高秋。挈帶看朱紱，開箱睹黑裘。世情只益睡，盜賊敢忘憂。松菊新沾洗，茅齋慰遠遊。
雨晴
作者：杜甫（唐）

雨時山不改，晴罷峽如新。天路看殊俗，秋江思殺人。有猿揮淚盡，無犬附書頻。故國愁眉外，長歌欲損神。
晚晴吳郎見過北舍
作者：杜甫（唐）

圃畦新雨潤，愧子廢鋤來。竹杖交頭拄，柴扉隔徑開。欲棲群鳥亂，未去小童催。明日重陽酒，相迎自醱醅。
暝
作者：杜甫（唐）

日下四山陰，山庭嵐氣侵。牛羊歸徑險，鳥雀聚枝深。正枕當星劍，收書動玉琴。半扉開燭影，欲掩見清砧。
雲
作者：杜甫（唐）

龍似瞿唐會，江依白帝深。終年常起峽，每夜必通林。收穫辭霜渚，分明在夕岑。高齋非一處，秀氣豁煩襟。
月
作者：杜甫（唐）

四更山吐月，殘夜水明樓。塵匣元開鏡，風簾自上鉤。兔應疑鶴發，蟾亦戀貂裘。斟酌姮娥寡，天寒耐九秋。
雨四首
作者：杜甫（唐）

微雨不滑道，斷雲疏複行。紫崖奔處黑，白鳥去邊明。秋日新沾影，寒江舊落聲。柴扉臨野碓，半得搗香粳。江雨舊無時，天晴忽散絲。暮秋沾物冷，今日過雲遲。上馬迥休出，看鷗坐不辭。高軒當灩澦，潤色靜書帷。物色歲將晏，天隅人未歸。朔風鳴淅淅，寒雨下霏霏。多病久加飯，衰容新授衣。時危覺凋喪，故舊短書稀。楚雨石苔滋，京華訊息遲。山寒青兕叫，江晚白鷗饑。神女花鈿落，鮫人織杼悲。繁憂不自整，終日灑如絲。
夜
作者：杜甫（唐）

絕岸風威動，寒房燭影微。嶺猿霜外宿，江鳥夜深飛。獨坐親雄劍，哀歌歎短衣。煙塵繞閶闔，白首壯心違。
晨雨
作者：杜甫（唐）

小雨晨光內，初來葉上聞。霧交才灑地，風逆旋隨雲。暫起柴荊色，輕沾鳥獸群。麝香山一半，亭午未全分。
返照
作者：杜甫（唐）

返照開巫峽，寒空半有無。已低魚複暗，不盡白鹽孤。荻岸如秋水，松門似畫圖。牛羊識僮僕，既夕應傳呼。
向夕
作者：杜甫（唐）

畎畝孤城外，江村亂水中。深山催短景，喬木易高風。鶴下雲汀近，雞棲草屋同。琴書散明燭，長夜始堪終。
曉望
作者：杜甫（唐）

白帝更聲盡，陽臺曙色分。高峰寒上日，疊嶺宿霾雲。地坼江帆隱，天清木葉聞。荊扉對麋鹿，應共爾為群。
雷
作者：杜甫（唐）

巫峽中宵動，滄江十月雷。龍蛇不成蟄，天地劃爭回。卻碾空山過，深蟠絕壁來。何須妒雲雨，霹靂楚王臺。
雨
作者：杜甫（唐）

冥冥甲子雨，已度立春時。輕箑煩相向，纖絺恐自疑。煙添才有色，風引更如絲。直覺巫山暮，兼催宋玉悲。
朝二首
作者：杜甫（唐）

清旭楚宮南，霜空萬嶺含。野人時獨往，雲木曉相參。俊鶻無聲過，饑烏下食貪。病身終不動，搖落任江潭。浦帆晨初發，郊扉冷未開。村疏黃葉墜，野靜白鷗來。礎潤休全濕，雲晴欲半回。巫山冬可怪，昨夜有奔雷。
晚
作者：杜甫（唐）

杖藜尋晚巷，炙背近牆暄。人見幽居僻，吾知拙養尊。朝廷問府主，耕稼學山村。歸翼飛棲定，寒燈亦閉門。
夜二首
作者：杜甫（唐）

白夜月休弦，燈花半委眠。號山無定鹿，落樹有驚蟬。暫憶江東鱠，兼懷雪下船。蠻歌犯星起，空覺在天邊。城郭悲笳暮，村墟過翼稀。甲兵年數久，賦斂夜深歸。暗樹依巖落，明河繞塞微。鬥斜人更望，月細鵲休飛。
奉陪韋中丞使君遊鶴林寺
作者：皇甫曾（唐）

古寺傳燈久，層城閉閣閑。香花同法侶，旌旆入深山。寒磬虛空裡，孤雲起滅間。謝公憶高臥，徒禦欲東還。
奉送杜侍禦還京
作者：皇甫曾（唐）

罷戰回龍節，朝天上鳳池。寒生五湖道，春入萬年枝。召化多遺愛，胡清已畏知。懷恩偏感別，墮淚向旌麾。
酬鄭侍禦秋夜見寄
作者：皇甫曾（唐）

搖落空林夜，河陽興已生。未辭公府步，知結遠山情。高柳風難定，寒泉月助明。袁公方臥雪，尺素及柴荊。
酬竇拾遺秋日見呈
作者：皇甫曾（唐）

孤城永巷時相見，衰柳閑門日半斜。欲送近臣朝魏闕，猶憐殘菊在陶家。
韋使君宅海榴詠
作者：皇甫曾（唐）

淮陽臥理有清風，臘月榴花帶雪紅。閉閣寂寥常對此，江湖心在數枝中。
送普上人還陽羨
作者：皇甫曾（唐）

花宮難久別，道者憶千燈。殘雪入林路，暮山歸寺僧。日光依嫩草，泉響滴春冰。何用求方便，看心是一乘。
送李中丞歸本道
作者：皇甫曾（唐）

上將還專席，雙旌複出秦。關河三晉路，賓從五原人。孤戍雲連海，平沙雪度春。酬恩看玉劍，何處有煙塵。
和謝舍人雪夜寓直
作者：皇甫曾（唐）

禁省夜沉沉，春風雪滿林。滄洲歸客夢，青瑣近臣心。揮翰宣鳴玉，承恩在賜金。建章寒漏起，更助掖垣深。
尋劉處士
作者：皇甫曾（唐）

幾年人不見，林下掩柴關。留客當清夜，逢君話舊山。隔城寒杵急，帶月早鴻還。南陌雖相近，其如隱者閑。
哭陸處士
作者：皇甫曾（唐）

從此無期見，柴門對雪開。二毛逢世難，萬恨掩泉臺。返照空堂夕，孤城弔客回。漢家偏訪道，猶畏鶴書來。
烏程水樓留別
作者：皇甫曾（唐）

悠悠千里去，惜此一尊同。客散高樓上，帆飛細雨中。山程隨遠水，楚思在青楓。共說前期易，滄波處處同。
題贈吳門邕上人
作者：皇甫曾（唐）

春山唯一室，獨坐草萋萋。身寂心成道，花閑鳥自啼。細泉松徑裡，返景竹林西。晚及閘人別，依依出虎溪。
送陸鴻漸山人採茶回
作者：皇甫曾（唐）

千峰待逋客，香茗複叢生。採摘知深處，煙霞羨獨行。幽期山寺遠，野飯石泉清。寂寂燃燈夜，相思一磬聲。
寄劉員外長卿
作者：皇甫曾（唐）

南憶新安郡，千山帶夕陽。斷猿知夜久，秋草助江長。疏發應成素，青松獨耐霜。愛才稱漢主，題柱待回鄉。
寄張仲甫
作者：皇甫曾（唐）

悲風生舊浦，雲嶺隔東田。伏臘同雞黍，柴門閉雪天。孤村明夜火，稚子候歸船。靜者心相憶，離居畏度年。
送元侍禦充使湖南
作者：皇甫曾（唐）

雲夢南行盡，三湘萬裡流。山川重分手，徒禦亦悲秋。白簡勞王事，清猿助客愁。離群複多病，歲晚憶滄洲。
晚至華陰
作者：皇甫曾（唐）

臘盡促歸心，行人及華陰。雲霞仙掌出，松柏古祠深。野渡冰生岸，寒川燒隔林。溫泉看漸近，宮樹晚沉沉。
送孔徵士
作者：皇甫曾（唐）

穀口山多處，君歸不可尋。家貧青史在，身老白雲深。掃雪開松徑，疏泉過竹林。餘生負丘壑，相送亦何心。
秋興
作者：皇甫曾（唐）

流螢與落葉，秋晚共紛紛。返照城中盡，寒砧雨外聞。離人見衰鬢，獨鶴暮何群。楚客在千里，相思看碧雲。
送歸中丞使新羅
作者：皇甫曾（唐）

南幰銜恩去，東夷泛海行。天遙辭上國，水盡到孤城。已變炎涼氣，仍愁浩淼程。雲濤不可極，來往見雙旌。
送少微上人東南遊
作者：皇甫曾（唐）

石樑人不到，獨往更迢迢。乞食山家少，尋鐘野寺遙。松門風自掃，瀑布雪難消。秋夜聞清梵，餘音逐海潮。
送韋判官赴閩中
作者：皇甫曾（唐）

孤棹閩中客，雙旌海上軍。路人從北少，海水向南分。野鶴傷秋別，林猿忌夜聞。漢家崇亞相，知子遠邀勳。
送人還荊州
作者：皇甫曾（唐）

草色隨驄馬，悠悠同出秦。水傳雲夢曉，山接洞庭春。帆影連三峽，猿聲近四鄰。青門一分手，難見杜陵人。
寄淨虛上人初至雲門
作者：皇甫曾（唐）

寒蹤白雲裡，法侶自提攜。竹徑通城下，松門隔水西。方同沃洲去，不似武陵迷。彷彿方知處，高峰是會稽。
春和杜相公移入長興宅，奉呈諸宰執
作者：皇甫曾（唐）

欲向幽偏適，還從絕地移。秦官鼎食貴，堯世土階卑。戟戶槐陰滿，書窗竹葉垂。才分午夜漏，遙隔萬年枝。北闕深恩在，東林遠夢知。日斜門掩映，山遠樹參差。論道齊鴛翼，題詩憶鳳池。從公亦何幸，長與佩聲隨。
路中口號
作者：皇甫曾（唐）

還鄉不見家，年老眼多淚。車馬上河橋，城中好天氣。
山下泉
作者：皇甫曾（唐）

漾漾帶山光，澄澄倒林影。那知石上喧，卻憶山中靜。
早朝日寄所知
作者：皇甫曾（唐）

長安雪夜見歸鴻，紫禁朝天拜舞同。曙色漸分雙闕下，共荷發生同雨露，不應黃葉久隨風。
秋夕寄懷契上人
作者：皇甫曾（唐）

已見槿花朝委露，獨悲孤鶴在人群。真僧出世心無事，更想清晨誦經處，獨看松上雪紛紛。
張芬見訪郊居作
作者：皇甫曾（唐）

林中雨散早涼生，已有迎秋促織聲。三徑荒蕪羞對客，君若罷官攜手日，尋山莫算白雲程。
贈鑒上人
作者：皇甫曾（唐）

律儀傳教誘，僧臘老煙霄。樹色依禪誦，泉聲入寂寥。寶龕經末劫，畫壁見南朝。深竹風開合，寒潭月動搖。息心歸靜理，愛道坐中宵。更欲尋真去，乘船過海潮。
奉寄中書王舍人
作者：皇甫曾（唐）

腰金載筆謁承明，至道安禪得此生，西掖幾年綸綍貴，聖主好文誰為薦，閉門空賦子虛成。
送湯中丞和蕃
作者：皇甫曾（唐）

繼好中司出，天心外國知。已傳堯雨露，更說漢威儀。隴上應回首，河源複載馳。孤峰問徒禦，空磧見旌麾。春草鄉愁起，邊城旅夢移。莫嗟行遠地，此去答恩私。
送和西蕃使
作者：皇甫曾（唐）

白簡初分命，黃金已在腰。恩華通外國，徒禦發中朝。雨雪從邊起，旌旗上隴遙。暮天沙漠漠，空磧馬蕭蕭。寒路隨河水，關城見柳條。和戎先罷戰，知勝霍嫖姚。
送王相公赴幽州
作者：皇甫曾（唐）

臺袞兼戎律，勤憂秉化元。鳳池東掖寵，龍節北方尊。長路山河轉，前驅鼓角喧。人安布時令，地遠答君恩。暮日平沙迥，秋風大旆翻。漁陽在天末，戀別信陵門。
送徐大夫赴南海
作者：皇甫曾（唐）

舊國當分閫，天涯答聖私。大軍傳羽檄，老將拜旌旗。位重登壇後，恩深弄印時。何年諫獵賦，今日飲泉詩。海內求民瘼，城隅見島夷。由來黃霸去，自有上臺期。
贈沛禪師
作者：皇甫曾（唐）

南嶽滿湘沅，吾師經利涉。身歸沃洲老，名與支公接。淨教傳荊吳，道緣止漁獵。觀空色不染，對境心自愜。室中人寂寞，門外山重疊。天臺積幽夢，早晚當負笈。
萼嶺四望
作者：皇甫曾（唐）

漢家仙仗在鹹陽，洛水東流出建章。野老至今猶望幸，離宮秋樹獨蒼蒼。
過劉員外長卿別墅
作者：皇甫曾（唐）

謝客開山後，郊扉積水通。江湖千里別，衰老一尊同。返照寒川滿，平田暮雪空。滄洲自有趣，不便哭途窮。
遇風雨作
作者：皇甫曾（唐）

草草理夜裝，涉江又登陸。望路殊未窮，指期今已促。傳呼戒徒馭，振轡轉林麓。陰雲擁巖端，沾雨當山腹。震雷如在耳，飛電來照目。獸跡不敢窺，馬蹄惟務速。虔心若齋禱，濡體如沐浴。萬竅相怒號，百泉暗奔瀑。危梁慮足跌，峻阪憂車覆。問我何以然，前日愛微祿。轉知人代事，纓組乃徽束。向若家居時，安枕春夢熟。遵途稍已近，候吏來相續。曉霽心始安，林端見初旭。
送商州杜中丞赴任
作者：皇甫曾（唐）

安康地理接商於，帝命專城總賦輿。夕拜忽辭青瑣闥，綺皓清風千古在，因君一為謝巖居。
送著公歸越
作者：皇甫曾（唐）

誰能愁此別，到越會相逢。長憶雲門寺，門前千萬峰。石床埋積雪，山路倒枯松。莫學白居士，無人知去蹤。
送鄭秀才貢舉
作者：皇甫曾（唐）

西去意如何，知隨貢士科。吟詩向月路，驅馬出煙蘿。晚色寒蕪遠，秋聲候雁多。自憐歸未得，相送一勞歌。
錫杖歌，送明楚上人歸佛川
作者：皇甫曾（唐）

上人遠自西天至，頭陀行遍南朝寺。口翻貝葉古字經，乍來松徑風露寒，遙映霜天月成魄。後夜空山禪誦時，佛川此去何時回，應真莫便遊天臺。
玉山嶺上作
作者：皇甫曾（唐）

悠悠驅匹馬，徵路上連岡。晚翠深雲竇，寒臺淨石樑。秋花偏似雪，楓葉不禁霜。愁見前程遠，空郊下夕陽。
國子柳博士兼領太常博士，輒申賀贈
作者：皇甫曾（唐）

博士本秦官，求才帖職難。臨風曲臺淨，對月碧池寒。講學分陰重，齋祠曉漏殘。朝衣辨色處，雙綬更宜看。
送裴秀才貢舉
作者：皇甫曾（唐）

儒衣羞此別，去抵漢公卿。賓貢年猶少，篇章藝已成。臨流惜暮景，話別起鄉情。離酌不辭醉，西江春草生。
贈老將
作者：皇甫曾（唐）

白草黃雲塞上秋，曾隨驃騎出並州。轆轤劍折虯髯白，轉戰功多獨不侯。
送鄭明府貶嶺南
作者：司空曙（唐）

青楓江色晚，楚客獨傷春。共對一尊酒，相看萬里人。猜嫌成謫宦，正直不防身。莫畏炎方久，年年雨露新。
寄衛明府常見短靴褐裘，又務持誦是以有末句之贈
作者：司空曙（唐）

柴桑官舍近東林，兒稚初髫即道心。側寄繩床嫌憑幾，翠竹黃花皆佛性，莫教塵境誤相侵。
酬李端校書見贈
作者：司空曙（唐）

綠槐垂穗乳烏飛，忽憶山中獨未歸。青鏡流年看發變，昨日聞君到城闕，莫將簪弁勝荷衣。
過盧秦卿舊居
作者：司空曙（唐）

五柳茅茨楚國賢，桔槔蔬圃水涓涓。黃花寒後難逢蝶。紅葉晴來忽有蟬。韓康助採君臣藥，支遁同看內外篇。為問潛夫空著論，如何侍從賦甘泉。
秋園
作者：司空曙（唐）

傷秋不是惜年華，別憶春風碧玉家。強向衰叢見芳意，茱萸紅實似繁花。
送王使君赴太原拜節度副使
作者：司空曙（唐）

新從劉太尉，結束向並州。絡腦青絲騎，盤囊錦帶鉤。出關逢將校，下嶺擁戈矛。匣閉黃雲冷，山傳畫角秋。劍鋒將破虜，函道罷登樓。豈作書生老，當封萬戶侯。
擬百勞歌
作者：司空曙（唐）

朱絲紐弦金點雜，雙蒂芙蓉共開合。誰家稚女著羅裳，玉顏年幾新上頭，回身斂笑多自羞。紅銷月落不復見，
迎神
作者：司空曙（唐）

吉日兮臨水，沐青蘭兮白芷。假山鬼兮請東皇，鸞旌圓蓋望欲來，山雨霏霏江浪起。神既降兮我獨知，
送神
作者：司空曙（唐）

神之去，回風嫋嫋雲容與。桂尊瑤席不復陳，
殘鶯百囀歌同王員外耿拾遺吉中孚李端遊慈恩各賦一物
作者：司空曙（唐）

殘鶯一何怨，百囀相尋續。始辨下將高，稍分長複促。綿蠻巧狀語，機節終如曲。野客賞應遲，幽僧聞詎足。禪齋深樹夏陰清，零落空餘三兩聲。金穀箏中傳不似，送暖初隨柳色來，辭芳暗逐花枝盡。歌殘鶯，歌殘鶯，乃知眾鳥非儔比，暮噪晨鳴倦人耳。共愛奇音那可親，
過終南柳處士
作者：司空曙（唐）

雲起山蒼蒼，林居蘿薜荒。幽人老深境，素發與青裳。雨滌莓苔綠，風搖松桂香。洞泉分溜淺，巖筍出叢長。敗屨安松砌，餘棋在石床。書名一為別，還路已堪傷。
春送郭大之官
作者：司空曙（唐）

明府之官官舍春，春風辭我兩三人。可憐江縣閑無事，手板支頤獨詠貧。
送鄭錫
作者：司空曙（唐）

漢陽雲樹清無極，蜀國風煙思不堪。莫怪別君偏有淚，十年曾事晉徵南。
同張參軍喜李尚書寄新琴
作者：司空曙（唐）

新琴傳鳳凰，晴景稱高張。白玉連徽淨，朱絲繫爪長。輕埃隨拂拭，雜籟滿鏗鏘。暗想山泉合，如親蘭蕙芳。正聲消鄭衛，古狀掩笙簧。遠識賢人意，清風願激揚。
苦熱
作者：司空曙（唐）

暑氣發炎州，焦煙遠未收。嘯風兼熾焰，揮汗訝成流。鸛鵲投林盡，龜魚擁石稠。漱泉齊飲酎，衣葛劇兼裘，
送人歸黔府
作者：司空曙（唐）

伏波簫鼓水雲中，長戟如霜大旆紅。油幕曉開飛鳥絕，翩翩上將獨趨風。
雜興
作者：司空曙（唐）

月沒遼城暗出師，雙龍金角曉天悲。黃塵滿目隨風散，不認將軍燕尾旗。
歲暮懷崔峒耿湋
作者：司空曙（唐）

臘月江天見春色，白花青柳疑寒食。洛陽舊社各東西，楚國遊人不相識。
觀妓
作者：司空曙（唐）

翠蛾紅臉不勝情，管絕弦餘發一聲。銀燭搖搖塵暗下，卻愁紅粉淚痕生。
過長林湖西酒家
作者：司空曙（唐）

湖草青青三兩家，門前桃杏一般花。遷人到處唯求醉，聞說漁翁有酒賒。
過閻採病居
作者：司空曙（唐）

每逢佳節何曾坐，唯有今年不得遊。張邴臥來休送客，菊花楓葉向誰秋。
送程秀才
作者：司空曙（唐）

悠悠多路岐，相見又別離。東風催節換，焰焰春陽散。楚草漸煙綿，江雲亦蕪漫。送子恨何窮，故關如夢中。遊人盡還北，旅雁辭南國。楓樹幾回青，逐臣歸不得。
長林令衛象餳絲結歌
作者：司空曙（唐）

主人雕盤盤素絲，寒女眷眷墨子悲。乃言假使餳為之，仰坼重衣傾萬蕊，又如合歡交亂枝，紅茸向暮花參差。吳蠶絡繭抽尚絕，細縷纖毫看欲滅。雪發羞垂倭墮鬟，
酬崔峒見寄
作者：司空曙（唐）

趨陪禁掖雁行隨，遷放江潭鶴發垂。素浪遙疑太液水，共望漢朝多沛澤，蒼蠅早晚得先知。
聞春雷
作者：司空曙（唐）

水國春雷早，闐闐若眾車。自憐遷逐者，猶滯蟄藏餘。
晚秋西省寄上李韓二舍人
作者：司空曙（唐）

晝漏傳清唱，天恩禁旅秋。雁親承露掌，砧隔曝衣樓。賜膳中人送，餘香侍女收。仍聞勞上直，晚步鳳池頭。
下武昌江行望涔陽
作者：司空曙（唐）

悠悠次楚鄉，楚口下涔陽。雪隱洲渚暗，沙高蘆荻黃。漁人共留滯，水鳥自喧翔。懷土年空盡，春風又淼茫。
送史申之峽州
作者：司空曙（唐）

峽口巴江外，無風浪亦翻。蒹葭新有雁，雲雨不離猿。行客思鄉遠，愁人賴酒昏。檀郎好聯句，共滯謝家門。
送王閏
作者：司空曙（唐）

相送臨寒水，蒼然望故關。江蕪連夢澤，楚雪入商山。話我他年舊，看君此日還。因將自悲淚，一灑別離間。
江園書事寄盧綸
作者：司空曙（唐）

種柳南江邊，閉門三四年。豔花那勝竹，凡鳥不如蟬。嗜酒漸嬰渴，讀書多欲眠。平生故交在，白首遠相憐。
送鄭況往淮南
作者：司空曙（唐）

西楚見南關，蒼蒼落日間。雲離大雷樹，潮入秣陵山。登戍因高望，停橈放溜閑。陳公有賢榻，君去豈空還。
題江陵臨沙驛樓
作者：司空曙（唐）

江天清更愁，風柳入江樓。雁惜楚山晚，蟬知秦樹秋。淒涼多獨醉，零落半同遊。豈複平生意，蒼然蘭杜洲。
新蟬
作者：司空曙（唐）

今朝蟬忽鳴，遷客若為情。便覺一年老，能令萬感生。微風方滿樹，落日稍沉城。為問同懷者，淒涼聽幾聲。
送張弋
作者：司空曙（唐）

擁棹江天曠，蒼然下郢城。冰霜葭菼變，雲澤鷓鴣鳴。酒倦臨流醉，人逢置榻迎。嘗聞藉東觀，不獨魯諸生。
送僧無言歸山
作者：司空曙（唐）

袈裟出塵外，山徑幾盤緣。人到白雲樹，鶴沉青草田。龕泉朝請盥，松籟夜和禪。自昔聞多學，逍遙注一篇。
和盧校書文若早入使院書事
作者：司空曙（唐）

解帶獨裴回，秋風如水來。軒墀濕繁露，琴幾拂輕埃。晨鳥猶在葉，夕蟲餘□苔。蒼然發高興，相仰坐難陪。
送史澤之長沙
作者：司空曙（唐）

謝脁懷西府，單車觸火雲。野蕉依戍客，廟竹映湘君。夢渚巴山斷，長沙楚路分。一杯從別後，風月不相聞。
田家
作者：司空曙（唐）

田家喜雨足，鄰老相招攜。泉溢溝塍壞，麥高桑柘低。呼兒催放犢，宿客待烹雞。搔首蓬門下，如將軒冕齊。
送盧堪
作者：司空曙（唐）

羈貧不易去，此日始西東。旅舍秋霖葉，行人寒草風。酒醒餘恨在，野餞暫遊同。莫使禰生刺，空留懷袖中。
送柳震入蜀
作者：司空曙（唐）

粉堞連青氣，喧喧雜萬家。夷人祠竹節，蜀鳥乳桐花。酒報新豐景，琴迎抵峽斜。多聞滯遊客，不似在天涯。
送李嘉佑正字括圖書兼往揚州覲省
作者：司空曙（唐）

不事蘭臺貴，全多韋帶風。儒官比劉向，使者得陳農。晚燒平蕪外，朝陽疊浪東。歸來喜調膳，寒筍出林中。
送劉侍禦
作者：司空曙（唐）

獄成收夜燭，整豸出登車。黃葉辭荊楚，青山背漢初。早朝新羽衛，晚下步徒胥。應念長沙謫，思鄉不食魚。
送龐判官赴黔中
作者：司空曙（唐）

天遠風煙異，西南見一方。亂山來蜀道，諸水出辰陽。堆案青油暮，看棋畫角長。論文誰可制，記室有何郎。
送人遊嶺南
作者：司空曙（唐）

萬裡南遊客，交州見柳條。逢迎人易合，時日酒能消。浪曉浮青雀，風溫解黑貂。囊金如未足，莫恨故鄉遙。
送曹同椅
作者：司空曙（唐）

青春三十餘，眾藝盡無如。中散詩傳畫，將軍扇續書。楚田晴下雁，江日暖遊魚。惆悵空相送，歡遊自此疏。
送鄂州張別駕襄陽覲省
作者：司空曙（唐）

蒼蒼峴亭路，臘月漢陽春。帶雪半山寺，行沙隔水人。王祥因就宦，萊子不違親。正恨殊鄉別，千條楚柳新。
送魏季羔遊長沙覲兄
作者：司空曙（唐）

蘆荻湘江水，蕭蕭萬裡秋。鶴高看迥野，蟬遠入中流。訪友多成滯，攜家不厭遊。惠連仍有作，知得從兄酬。
雜言
作者：司空曙（唐）

伏餘西景移，風雨灑輕絺。燕拂青蕪地，蟬鳴紅葉枝。
玩花與衛象同醉
作者：司空曙（唐）

衰鬢千莖雪，他鄉一樹花。今朝與君醉，忘卻在長沙。
送王尊師歸湖州
作者：司空曙（唐）

煙蕪滿洞青山繞，幢節飄空紫鳳飛。金闕乍看迎日麗，莫學遼東華表上，千年始欲一回歸。
九日洛東亭
作者：司空曙（唐）

風息斜陽盡，遊人曲落間。採花因覆酒，行草轉看山。柳散新霜下，天晴早雁還。傷秋非騎省，玄發白成斑。